फ़्रांस के विदेश मंत्री ने एक बयान जारी करके अमरीका के इन व्यापक प्रतिबंधों को ग़ैर क़ानूनी बताया है और कहा है कि यूरोपी संघ ईरान के साथ व्यापारिक लेन-देन जारी रखने के लिए आर्थिक उपाय तलाश कर रहा है। अमरीका इन प्रतिबंधों द्वारा उन ग़ैर अमरीकी कंपनियों को निशाना बनाना चाहता है, जो ईरान में सक्रिय हैं या ईरान के साथ व्यापारिक लेन-देन कर रही हैं। अगर यह कंपनियां किसी भी तरह से अमरीका से जुड़ी हुई हैं या अमरीका में सक्रिय हैं तो उन्हें भी प्रतिबंधों में शामिल किया जाएगा।